Skiefer: Kosova një dhe e pandarë
Sekretari i Përgjthshëm i NATO-s parashtron axhendën e Aleancës në takimin e ardhshëm të nivelit të lartë, në Bukuresht
tha Sekretari i Përgjithshëm Scheffer. Me këto komente zoti Scheffer reagoi ndaj zhvillimeve në pjesën veriore të shtetit të ri ku policët serbë të UNMIK-ut refuzojnë të marrin urdhëra nga komanda qendrore e dominuar nga shqiptarët dhe ku janë sulmuar postat kufitare. NATO-ja mund të gjendet përballë sfidash të reja në Kosovë nëse tensionet në veri vazhdojnë. Zoti Scheffer e bëri të qartë se aleanca është e gatëshme të dërgojë trupa shtesë në Kosovë po qe se gjendja do të paraqitet e vështirë. Por ai nxitoi të shtonte se tani për tani nuk shihet një nevojë e tillë. Zoti Scheffer tha se shpallja e pavarësisë së Kosovës deri tani nuk është shoqëruar me pasoja shqetësuese. KFOR-i, theksoi Sekretari i Përgjithshëm, po vepron me besim të madh në të gjithë Kosovën. Tensionet në Kosovë vijnë në një kohë kur Aleanca i ka duart të zëna me Afganistanin. Në fjalimin që Sekretari i Përgjithshëm Scheffer mbajti mbrëmë në Institutin Brookings në Uashington, ai u përpoq kryesisht të argumentojë rëndësinë që sipas tij ka pjesmarrja më aktive me trupa e vendeve të NATO-s në Afganistan për të forcuar sigurinë e shoqërive demokratike perëndimore dhe tha se kjo çështje do të jetë në krye të axhendës në takimin e Bukureshtit. Ai e bëri të qartë se përveç Afganistanit dhe Kosovës, kjo axhendë e ngarkuar në Bukuresht do të përfshijë edhe çështjen e zgjerimit të NATO-s, ku Shqipëria është ndër kandidatet e mundëshme bashkë me Kroacinë dhe Maqedoninë. Ashtu si në deklaratat e mëparshme për çështjen e pranimit të tre vendeve ballkanike në NATO, zoti Scheffer nuk pranoi të shprehej me terma të qartë se si do të vendosë Aleanca por la të kuptohet se të treja vendet kanë bërë përparim të dukshëm në reformat që do t'i kualifikonin për anëtarësim. tha Sekretari i Përgjthshëm. Aleanca i merr vendimet me konsensusin e të gjitha shteteve anëtare prandaj zyrtarët e saj më të lartë janë të kujdesshëm në deklaratat se cili vend do të marrë ftesën për anëtarësim. Megjithatë, zëvendës ndihmës sekretari amerikan i shtetit për çështjet europiane, Kurt Volker i tha Zërit të Amerikës se përparimi i bërë nga të treja vendet kandidate, duke përfshirë Shqipërinë, ka qenë i shkëlqyer: tha zyrtari amerikan. Zoti Volker, i cili është emëruar nga Presidenti Bush si ambasador i Shteteve të Bashkuara në NATO dhe pret konfirmimin e Senatit, tha se anëtarësimi i të tre vendeve në Aleancë, do të kontribuonte në sigurinë afatgjatë të rajonit, sidomos tani në kushtet kur është shpallur pavarësia e Kosovës. tha zyrtari i lartë amerikan. //rd//